Viborger Samler, 1847-03-13
Ostindien. Bombav Times af 1ste Febr. melder, at Hæren i Seind formindskes, 2 Regimenter ere ankomne til Bombay. Til at bevogte Landet forblive 14,000 Md., hvis Underholdning aarlig koster 1 1/2 Lstl. – Pendschab er roligt; sex Regimenter have allerede forladt Lahore. Generalgouverneur Lord Hardinge er vendt tilbage til Indien. Den ostindiske Hær skal formindskes henved 25,000 Md. Til at udføre Ganges-Canalen, hvortil hidtil kun 20,000 Lstl. ere anvendte, skulle 250,000 Lstl. udtælles. Denne Canal vil vorde færdig om 4 Aar; den vil vande henved 8 Mill. Tønder Land og bevare henved 2 Mill. Mennesker for de periodiske Hjemsøgelser, af Hungersnøden. Storhertugdommet Baden. Om den Maade, hvorpaa Jlden opstod i det af Tømmer opførte Theater i Karlsrube, fortæller Mannheimer Journal Følgende: "Da Gasbelysningen indførtes, ansatte Entrepreneurerne til denne Forretning en kyndig Spanier. Da denne afgik ved Døden, bragte Compagniet i Forslag en anden duelig Mand, der imidlertid blev tilsidesat for en tidligere Lampe pudser, da Theaterbestyrelsen formeente, at den der forstod at behandle Olielamper, ogsaa kunde komme tilrette med Gaslys. Den sørgelige Katastrophe har viist det Madsatte; thi da denne Mand skulde antænde Gaslyset i Markgrev Vilhelms Loge og ikke strax kunde faae Lyset, til at brænde, skal han med Lyset i Haanden have afskruet den øverste Skrue, hvorpaa Gastrømmen strømmede finger tyk ud, og antændtes ved Lyset. Jstedet for nu øieblikkeligen at lukke Røret og saaledes slukke Jlden ved Et eller Andet, om det endog skulde skee ved Hielp af Haanden, hvorved han rigtignok var udsat for at forbrænde sig Noget, skal denne Mand i sin Forsippelse være løben sin Vei, og saaledes have fremkaldt den store Ulykke. Vei, og saaledes have fremkaldt den store Ulykke. Alexander Dumas's saa meget omtalte nye Theater i Paris, der blev paabegyndt for 4 Maaneder siden, er den 20de Febr. om Aftenen bleven aabnet med hans "Dronning Margot", 5 Acter og ligesaa mange store Tableauxer, hvis Udførelse varede fra Kl. 6 om Aftenen til Kl. 4 om Morgenen, altsaa i 10 fulde Timer. Hertugen af Montpensier var tilstede indtil sidste Øieblik. Theatret bærer forøvrigt ikke Hertugens Navn; men er bleven kaldt det historiske" (Theatre historique). Den indre Decorering er overordentlig pragtfuld. Fortæppet, er af Jern, for Jldebrandstilfælde øieblikkelig at kunne afsondre Scenen fra Tilskuerpladsen. Med Grunden har det Hele kostet 1,400,000 Fr. Den Øe, hvorpaa nu New-York ligger med sine 300,000 Jndvaanere, blev i Aaret 1668 af de Jndfødte solgt til Hollænderne for 10 Skjorter, 80 Par Strømper, 10 Geværer, 30 Kugler, 30 R. Krudt, 30 Øxer, 30 Kiedler og en Kobberstegepande, og begge Parter meente at have gjort en god Handel. Middel imod Søsyge. En Hr. Jobard fra Brussel har forelagt Videnskabernes Academi i Paris et probat Middel mod den for Mange piinlige, ja farlige Søsyge. Efter hans Jagttagelser opstaaer Dispositionen til Brækning under Skibets afvexlende Stigen og Synken kun af Skibets Stigen, da Tarmene derved trænges op mod Mellemgulvet, trykke mod Maven og Leveren, og pirre den sidste til en Galdeafsondring. Det bedste Middel til at forhindre Tarmene fra at følge Legemets Bevægelser bestaaer nu i at spænde et Belte fast omden nederste Deel af Brysthulningen, som man da efter Behag kan spænde fastere. Erfaringen har allerede rigeligt viist dette simple Middels Tilstrækkelighed. Et simpelt men virksomt Middel imod Strube hafte af Doctor Lebmann i Torgau. Strubehoste, en Sygdom, som ofte angribe Børn til deres 8de Aar og har sit Sæde i Svælget, Luftrøret og dettes Fortsættelse, dræber ei sjelden i den korte Frist af 2448 Timer og de smaae Patienter blive ved de fleste Tilfælde ikkun frelste, naar strax ved Sygdommens Begyndelse hensigtsmæssige Midler anvendes. Jeg har i flere Aar fundet det udvortes Brug af varmt Vand at være af større Nytte end noget andet Middel, et Middel, der isærdeleshed om Natten, (paa hvilken Tid Børn ikke sjelden pludselig angribes af Strubehoste), og naar Lægehjælp ikke strax er at faae, kan anvendes af for det meste Enhver, indtil Lægehjælp ankommer. – Den tjenstligste Tid at anvende varmt Vand er Begyndelsen af Sygdommen, naar Barnet om Natten pludselig vaagner i Uro og Angst, angribes af en eiendommelig stærk Hoste, som har nogen Lighed, med en gammel hæs Bindehunds Gjøen, og er forenet med en vis pibende Lyd i Brystet samt svært Aandedrag. Brugen af Vandet skeer paa følgende Maade: man tager en blød Svamp saa stor som en Mandshaand, dypper den i et Kar fuldt af meget varmt Vand, næsten koghedt, udkrammer den Noget og lægger den derpaa saa hurtigt muligt tæt under Hagen af den lille Patients Strube. Efterat Svampen har ligget der en Minut omtrent, dyppes den atter i det hede Vand og paalægges paa Nyt. Det er hensigtsmæssigt at have tvende saadanne Svampe i Beredskab, saa at naar den ene bliver kold denanden strax kan paalægges. Efterat man har vedblevet dermed i 10 a 20 Minutter, fremkommer paa hele den forreste Deel af Halsen en stærk Rødme, lig den, der reiser sig efter Brugen af Sennepskager (Vandet maa ikke være saa varmt, at det fremkalder Blaser) og over hele Kroppen udbredes en Sveed, som man søger at befordre ved at lade Patienten drikke nogle Kopper Hylde= eller Kamillethe. Derved formindskes Hosten, Hæsheden forsvinder næsten ganske, ligeledes Uroen og det svære Aandedrag, kort sagt at Fare er forbi, de smaae falde atter i Slummer og vaagne ofte om Morgenen uden at man kan mærke, at de nogle Timer iforveien have været saa syge. Gaaer Hosten ikke ganske bort, behøves intet Andet, end at Børnene endnu nogle Dage holdes dygtig varme og Tid efter anden gives en Theeskefuld Kapillar-Sirup. - Skulde derimod den omskrevne Bedring ikke indtræde efter i det Høieste 25 Minutters Forløb, men tvertimod Barnets tunge Aandedrag, Hæshed, Uro og Angst tiltage, saa maae ufortøvet anvendes andre Midler, isærdeleshed Blodudtømmelsen. J de mange Aar, jeg har behandlet Strubehoste i dens første Udbrud, har jeg aldrig været nødt til at anvende det sidstnævnte Middel, ja hos nogle Familier, hvis Huuslæge jeg er, har man ofte, naar Tegn til Strubehoste viste sig hos et Barn, uden at kalde mig, med Held anvendt det udvortes Brug af Vand.